section_heading: Znamenitosti
paragraph_text: Najodlikovaniji branič jest Eddie Shore s četiri naslova. Vratari znatno rjeđe ulaze u konkurenciju za osvajanje „Harta”; sedmorica su nagrađena, od čega samo Hašek dvaput i to zaredom. Dobitnik 1953./54., vratar Al Rollins, bio je član slabije polovice Izvorne šestorke u momčadi Black Hawksa. Usprkos samo 12 pobjeda i 47 poraza, zadržao je svoj prosjek primljenih golova na „pristojnih” 3,23 te zabilježio pet shutouta, što mu je u konačnici donijelo nagradu.